b'\n_START_ARTICLE_\nStojan Zalar\n_START_SECTION_\n\xc5\xbdivljenje in delo\n_START_PARAGRAPH_\nZalar je leta 1947 diplomiral na metalur\xc5\xa1kem oddelku ljubljanske Tehni\xc5\xa1ke fakultete. Sprva je bil zaposlen v tovarni aluminija v Lozovac nad Krko pri Skradinu in kasneje v Kemi\xc4\x8dni tovarni Moste v Ljubljani. Leta 1954 je od\xc5\xa1el na podiplomski \xc5\xa1tudij na Univerzo New York in tu doktoriral iz fizike ter se zaposlil v podjetju za mikroelektroniko in procesno tehniko Raytheon v Bostonu. Kasneje je ve\xc4\x8d let delal v razvojnem oddelku podjetja Westinghouse v Pittsburghu ter nato do upokojitve 1987 pri IBM. Dr. Zalar se je strokovno ukvarjal predvsem s \xc5\xa1tudijem materialov za integrirana vezja. Bil je prvi Slovenec, ki je v ZDA znanstvenoraziskovalno deloval na podro\xc4\x8dju visokih tehnologij.'